open-index/open-wikipedia-markdown huggingface dataset:
Γιούρι Ντολγκορούκι

Ο **Γιούρι Α΄ Βλαντιμίροβιτς** (*Ю́рий Влади́мирович*, 1099 - 15 Μαΐου 1157), γνωστός με το προσωνύμιο *Ντολγκορούκι* (Долгорукий, *Μακρόχειρας*), ήταν πρίγκιπας από τον Οίκο των Ρουρικιδών και ιδρυτής της πόλης της Μόσχας. Βασίλευσε ως μέγας πρίγκιπας του Κιέβου από τον Σεπτέμβριο του 1149 έως τον Απρίλιο του 1151 και πάλι από τον Μάρτιο του 1155 έως τον Μάιο του 1157. Ο Γιούρι διαδραμάτισε βασικό ρόλο στη μετάβαση της πολιτικής εξουσίας από το Κίεβο στο Σούζνταλ μετά τον θάνατο του μεγαλύτερου αδελφού του το 1132. 

## Η ζωή του
Ο Γιούρι Α΄ ήταν γιος του Βλαντιμίρ Β΄ Μονομάχου. Σύμφωνα με τη *Διαθήκη* του πατέρα του, η μητέρα του απεβίωσε το 1107, άρα αυτή ήταν η 2η σύζυγος του πατέρα του Ευφημία. Το 1108 ο πατέρας του τον έστειλε κυβερνήτη στα ΝΑ, στην περιοχή των πόλεων Ροστόβ-Σούζνταλ. Εκεί ήρθε σε αντιπαράθεση με τους βογιάρους του Ροστόβ και μετακίνησε την έδρα του στο Σούζνταλ. Επειδή η περιοχή ήταν αραιοκατοικημένη, ίδρυσε φρούρια, που εξελίχθηκαν σε πόλεις, όπως Ksniatin, Pereslavl-Zalesski, Yuri-Polski, Dmitrov και του αποδίδεται η ίδρυση και άλλων όπως Tver, Kostroma, Vologda. Το 1147 είχε μία συνάντηση στην περιοχή Moscow: το 1156 περιτείχισε την περιοχή με ξύλινο τείχος και τάφρο, ιδρύοντας έτσι τη Μόσχα. 

Στην εποχή του η περιοχή των Ρως του Κιέβου ήταν μοιρασμένη σε 7 πριγκιπάτα, με εξέχον αυτό του Κιέβου, που το κατείχε ο μεγαλύτερος αδελφός του Μστισλάβ Α΄. Όταν αυτός απεβίωσε το 1132, ο Γιούρι Α΄, που επιθυμούσε το Κίεβο, αμέσως αναμίχθηκε και στα νοτιότερα της χώρας, γι' αυτό και ονομάστηκε *μακρόχειρας*. Έτσι κατέλαβε το πριγκιπάτο του Περγιασλάβ, έστειλε τον γιο του πρίγκιπα στο Νόβγκοροντ και κήρυξε τον πόλεμο στον πρίγκιπα του Τσέρνιγοβ και στον αδελφό του Βιατσεσλάβ Α΄, που είχε γίνει μέγας πρίγκιπας του Κιέβου (1132-39). 

Το 1147 επανέλαβε τον αγώνα του για το Κίεβο και το κατέλαβε, γενόμενος μέγας πρίγκιπας (1149-51). Αντίπαλοί του ήταν οι γιοί τού Μστισλάβ Α΄, που το ανακατέλαβαν, αλλά κατόρθωσε να επανέλθει στο Κίεβο ως μέγας πρίγκιπας (1155-57). Όταν απεβίωσε, ετάφη στο ναό τού Σωτήρος στο Μπερέστοβο τού Κιέβου. Ονομάστηκε *μακρόχειρας*, διότι αναμείχθηκε στις υποθέσεις των άλλων πριγκιπάτων, ώσπου κατέλαβε το Κίεβο.

## Οικογένεια
Μάλλον από την 1η σύζυγο Αγιόροβνα, κόρη του Αγιόρα χάνου των Κουμάνων, είχε τα εξής τέκνα: 
* Ροστισλάβ, απεβ. 1151, πρίγκιπας του Περεγιασλάβ.
* Αντρέι, π. 1111 - 1174, πρίγκιπας του Βλαντίμιρ-Σούζνταλ. Προσφιλές του ανάκτορο το κάστρο Μπολογιούμποβο.
* Γκλεμπ, απεβ. 1171, μέγας πρίγκιπας του Κιέβου (1169, 70-71).
Η 2η σύζυγός του Ελένη, έπειτα από το θάνατο του Γιούρι Α΄, επέστρεψε στην Κωνσταντινούπολη. Από αυτή την πληροφορία καταλαβαίνουμε, ότι η καταγωγή της ήταν από εκεί και μάλλον είναι η Ελένη Κομνηνή, κόρη τού σεβαστοκράτορος Ισαακίου Κομνηνού, γιου τού Αλεξίου Α΄ Αυτοκράτορα των Ρωμαίων. Τέκνα τους ήταν:
* Μιχαήλ, απεβ. 1176, μέγας πρίγκιπας του Κιέβου (1171).
* Βσέβολοντ Γ΄, 1154 - 1212, πρίγκιπας του Βλαντίμιρ. Είχε 13 παιδιά.

## Παραπομπές


## Πηγές
* *Το Πρώτο Χρονικό* του μοναχού Νίκωνα.
* *Medieval lands* by Charles Cawley.

## Εξωτερικοί σύνδεσμοι
* 

Κατηγορία:Ρουρικίδες
Κατηγορία:Ιστορία της Ρωσίας
Κατηγορία:Μεσαιωνική ιστορία της Ρωσίας
Αλεξάντρ Κρίμοφ

Ο **Αλεξάντρ Μιχαήλοβιτς Κρίμοφ** (23 Οκτωβρίου 1871 – 31 Αυγούστου 1917, Ρωσικά: Крымов Александр Михайлович) ήταν αντιστράτηγος της Ρωσικής Αυτοκρατορίας, στρατιωτικός διοικητής του Ρωσο-Ιαπωνικού Πολέμου, του Α΄ Παγκοσμίου Πολέμου και της εποχής της Ρωσικής Επανάστασης.

Κατά την Ρωσική Επανάσταση του 1917, στις 4 Απριλίου 1917, τοποθετήθηκε προσωρινός διοικητής του 3ου Σώματος Ιππικού, το οποίο περιλάμβανε την Άγρια Μεραρχία. Αρνήθηκε να δεχθεί τον διορισμό του Υπουργού Στρατιωτικών από την Ρωσική Προσωρινή Κυβέρνηση. Στις 24 Αυγούστου 1917, ο αρχιστράτηγος Λαβρ Κορνίλοφ τοποθέτησε τον Κρίμοφ διοικητή του Ανεξάρτητου Στρατού της Πετρούπολης, για να εξασφαλίσει την Ρωσική πρωτεύουσα Πετρούπολη.

Μετά την αποτυχία του πραξικοπήματος Κορνίλοφ, ο Κρίμοφ έφτασε στην Πετρούπολη. Εξήγησε τις πράξεις του στον Αλέξανδρο Κερένσκι και αυτοκτόνησε την ίδια ημέρα.

## Τίτλοι και βραβεύσεις
*Παράσημο του Αγίου Στανισλαύου, 3ης τάξης (1898), 2ης τάξης με Ξίφη (1905)
*Παράσημο του Αγίου Βλαδίμηρου, 4ης τάξης με Ξίφη (1905), 3ης τάξης (19 Απριλίου 1911)
*Παράσημο της Αγίας Άννης, 4ης τάξης (1905), 3ης τάξης με Ξίφη και Τόξο (1905), 2ης τάξης με Ξίφη (1906)
*Παράσημο του Αγίου Γεωργίου 4ης τάξης (26 Ιουνίου 1916)
*Χυσό Ξίφος για Ανδρεία (8 Νοεμβρίου 1914).

## Πηγές

Κατηγορία:Ρώσοι στρατιωτικοί
Κατηγορία:Ρωσική Προσωρινή Κυβέρνηση
Έλμαρ Κλος

Ο **Έλμαρ Κλος** (τσέχικα: *Elmar Klos*, 26 Ιανουαρίου 1910 - 31 Ιουλίου 1993) ήταν Τσέχος σεναριογράφος, καθηγητής και σκηνοθέτης, ο οποίος επί σειρά ετών (και συγκεκριμένα 17) συνεργάστηκε με τον Γιαν Καντάρ, με τον οποίον, το 1965, κέρδισε και το Όσκαρ Καλύτερης Ξενόγλωσσης Ταινίας, για την ταινία *[[Το μαγαζάκι της Κεντρικής Οδού]]*. Επίσης, κι ένας άλλος καρπός της συνεργασίας τους έχει βραβευθεί, το *[[Smrt si říká Engelchen]]* (1963), αυτή τη φορά με το Χρυσό Βραβείο, στο 3ο Φεστιβάλ Κινηματογράφου της Μόσχας. Ο ρόλος του στον μεταπολεμικό κινηματογράφο της Τσεχοσλοβακίας ήταν σημαντικός.

## Βιογραφία
Ο Έλμαρ Κλος γεννήθηκε στο Μπρνο, στη Μοραβία της Αυστροουγγαρίας, στις 26 Ιανουαρίου του 1910. Ο Κλος άρχισε να σπουδάζει Νομικά, στο Πανεπιστήμιο Τσαρλς, στην Πράγα. Στην ηλικία των 18, ξεκίνησε να κάνει διάφορες δουλειές στην κινηματογραφική βιομηχανία. Στα 25 του, κατάφερε να φτιάξει δικό του στούντιο, κι έτσι ξεκίνησε να σκηνοθετεί ντοκιμαντέρ μικρού μήκους και άλλες εκπαιδευτικές ταινίες. Το 1955 βοήθησε στην ίδρυση της Κινηματογραφικής Ακαδημίας της Τσεχίας, στην οποία κιόλας διετέλεσε και καθηγητής ιστορίας, μέχρι και το 1969.

Ο Κλος, συνολικά, σκηνοθέτησε οχτώ ταινίες, οι οποίες κατείχαν συμπαγές σενάριο και κοινωνική κριτική. Πολλές από αυτές τις σκηνοθέτησε με τον Ούγγρο σκηνοθέτη Γιαν Καντάρ, δύο εκ των οποίων βραβεύθηκαν: Το μαγαζάκι της Κεντρικής Οδού, που κέρδισε Όσκαρ Καλύτερης Ξενόγλωσσης ταινίας και το *[[Smrt si říká Engelchen]]*, που κέρδισε το Χρυσό Βραβείο στο Φεστιβάλ Κινηματογράφου Μόσχας. Οι ταινίες τους, πολλές φορές λογοκρίθηκαν από την Τσεχοσλοβάκικη Κυβέρνηση, ενώ σταδιακά ο Κλος σταμάτησε να σκηνοθετεί, ο Καντάρ συνέχισε σε Καναδά και ΗΠΑ.

Ο Κλος, αφού είχε αποσυρθεί από τη σκηνοθεσία άρχισε να εργάζεται ως μηχανικός σε οικοδομές, όμως η μετακομμουνιστική Τσεχία, του επέτρεψε να επιστρέψει στην Ακαδημία, στη δεκαετία του 1990, και έτσι συνέχισε να διδάσκει εκεί πέρα. Για μικρό χρονικό διάστημα, φυσικά, καθώς απεβίωσε, σε ηλικία 83 ετών, στις 31 Ιουλίου του 1993.

## Παραπομπές


## Εξωτερικοί σύνδεσμοι
* Έλμαρ Κλος στο IMDb
* http://www.sms.cz/osoba/elmar_klos

Κατηγορία:Τσέχοι σεναριογράφοι
Κατηγορία:Τσέχοι σκηνοθέτες κινηματογράφου
Κατηγορία:Τσεχοσλοβάκοι σκηνοθέτες κινηματογράφου
12 X 5

Το **12 X 5** είναι είναι το δεύτερο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 17 Οκτωβρίου του 1964 μέσω της δισκογραφικής εταιρείας "London Decca". Το άλμπουμ κυκλοφόρησε αποκλειστικά στην Αμερική, προσπαθώντας να διατηρήσει σε υψηλό επίπεδο την δημοτικότητα του συγκροτήματος μετά την επιτυχία του πρώτου τους δίσκου.

Η συγκεκριμένη κυκλοφορία αποτελούνταν κατά κύριο λόγο από διασκευές σε μπλουζ τραγούδια, όπως και τρεις συνθέσεις των Μικ Τζάγκερ και Κιθ Ρίτσαρντς. Στον δίσκο συμπεριλήφθηκαν τα κομμάτια του ΕΡ "*Five by Five*", όπως και επτά νέα κομμάτια, με αποτέλεσμα δώδεκα τραγούδια από πέντε μουσικούς και το "12 X 5" να είναι ο τίτλος του άλμπουμ.

Το "*12 X 5*" σκαρφάλωσε στην τρίτη θέση του Billboard των Ηνωμένων Πολιτειών, με τα σινγκλ "*It's All Over Now*" και "*Time Is on My Side*" να μπαίνουν στους καταλόγους επιτυχιών σε Ευρώπη και Αμερική. Το άλμπουμ βραβεύθηκε ως χρυσό τον Οκτώβριο του 1989.

Οι κριτικές για τον δίσκο υπήρξαν θετικές, με το "Allmusic" να το βαθμολογεί με 4,5 / 5 αστέρια, το "Sputik Music" με μέσο όρο βαθμολογιών 3,6 / 5 και το "Discogs" με 4,2 / 5.

## Λίστα Τραγουδιών

## Θέσεις τσαρτ

## Βραβεία
***The Rolling Stones*** *(άλμπουμ)*
* Ηνωμένες Πολιτείες (*RIAA Certification*): Χρυσός 

## Μέλη των Rolling Stones
Οι μουσικοί οι οποίοι ηχογράφησαν τα κομμάτια του "*12 X 5*" ήταν οι εξής:
* **[[Μικ Τζάγκερ]]** - φωνητικά, φυσαρμόνικα, κρουστά
* **[[Κιθ Ρίτσαρντς]]** - κιθάρα, φωνητικά
* **[[Μπράιαν Τζόουνς]]** - κιθάρα, φωνητικά, φυσαρμόνικα, κρουστά, πλήκτρα
* **[[Μπιλ Γουάιμαν]]** - μπάσο, φωνητικά, κρουστά
* **[[Τσάρλι Γουάτς]]** - τύμπανα

;*Γκεστ συμμετοχές*
* **Ιαν Στιούαρτ** - πλήκτρα, πιάνο

## Παραπομπές


## Πηγές
* 12 X 5 - The Rolling Stones | Songs, Reviews, Credits | AllMusic
* The Rolling Stones - 12 x 5 (album review ) | Sputnikmusic
* The Rolling Stones Start to Find Their Voice on '12 x 5'

Κατηγορία:Δισκογραφία των Rolling Stones
Κατηγορία:Άλμπουμ του 1964
Τάκης Τσιόγκας

Ο **Τάκης Τσιόγκας** (Δημήτριος Τσιόγκας του Βασιλείου, 1956 - 5 Απριλίου 2010) ήταν Έλληνας πολιτικός.

## Βιογραφικά στοιχεία
Γεννήθηκε στην Δολίχη Λάρισας το 1956 και οι γονείς του ήταν φτωχοί αγρότες. Φοίτησε στη Δημόσια Σχολή Εργοδηγών και ανέπτυξε έντονη συνδικαλιστική δράση από πολύ νωρίς. Το 1973 συμμετείχε στην εξέγερση του Πολυτεχνείου, με αποτέλεσμα να υποστεί κακοποιήσεις στο αστυνομικό τμήμα στην Αθήνα.
Εντάχθηκε στην ΚΝΕ και έπειτα στο Κ.Κ.Ε., με την σημαία του οποίου εξελέγη βουλευτής Λάρισας την 1η Φεβρουαρίου 2001 (διαδεχόμενος τον Γιάννη Πατάκη), 2004 και 2007. Στις 23 Μαΐου 2008 παραιτήθηκε από το βουλευτικό αξίωμα και αντικαταστάθηκε στην έδρα του από τον Αντώνη Σκυλλάκο.
Εξελέγη γραμματέας και το 1999 πρόεδρος του Εργατικού Κέντρου Λάρισας. Εκλέχθηκε μέλος της κεντρικής επιτροπής του ΚΚΕ για τελευταία φορά το 2009, έναν χρόνο πριν τον θάνατό του.

Απεβίωσε από καρκίνο στις 5 Απριλίου 2010, κηδεύτηκε με πολιτική κηδεία στο Εργατικό Κέντρο  και τάφηκε στην ιδιαίτερη πατρίδα του. Το όνομά του δόθηκε στην αίθουσα του Πολιτιστικού Κέντρου και σε έναν δρόμο της Δολίχης. Ήταν έγγαμος και πατέρας δύο παιδιών.

## Πηγές


Κατηγορία:Βουλευτές εκλεγμένοι με το ΚΚΕ
Κατηγορία:Έλληνες κομμουνιστές
Κατηγορία:Βουλευτές Λάρισας
Ολυμπιακός Σ.Φ.Π. (καποέιρα)

Το τμήμα ιδρύθηκε το 2014 και προς το παρόν δραστηριοποιείται μόνο σε επίπεδο διδασκαλίας και αγώνων επίδειξης, καθώς στην Ελλάδα δεν υφίσταται ακόμη οικεία ομοσπονδία και αγωνιστικές διοργανώσεις.

## Γενικά
Η ιστορία της καποέιρα ξεκινά  στις αρχές του 16ου αιώνα μ.Χ, στον ελληνικό χώρο ωστόσο έγινε γνωστή μόλις το 2000 μέσω των μαθημάτων που παρέδιδε στη Θεσσαλονίκη ο Μέστρε (*δάσκαλος*) Πίτμπουλ, ο οποίος και σχημάτισε την ομάδα Ζακομπίνα Άρτε. Βήμα για τη διάδοση του αθλήματος αποτέλεσε το σεμινάριο από τον Μέστρο Ετζιάντρο Αλμέιντα, ιδρυτή του συνδέσμου ακαδημιών Μπάνζο τζι Σενζάλα της Βαρκελώνης, στην Αθήνα το 2001. Η πρώτη ελληνική ακαδημία καποέιρα δημιουργήθηκε σύντομα στην ίδια πόλη και λειτούργησε ως παράρτημα του προαναφερόμενου συνδέσμου.

## Τμήμα
Τον Αύγουστο του 2014, ο Ολυμπιακός Σύνδεσμος Φιλάθλων Πειραιώς ανακοίνωσε την έναρξη λειτουργίας του τμήματος, το οποίο ενσωματώθηκε στα αντίστοιχα πολεμικών τεχνών του συλλόγου (κικ μπόξινγκ, πυγμαχία και ταεκβοντό). Καθήκοντα προπονητή ανέλαβε ο Γκραντουάδο (*κάτοχος πτυχίου*) Μουράλια από τη Βραζιλία και έδρα αποτελούν οι ιδιόκτητες εγκαταστάσεις για το ταεκβοντό, οι οποίες στεγάζονται στο στάδιο Γεώργιος Καραϊσκάκης (εμπορική στοά, χώρος κάτω των θυρών 18, 19 και 20).

Εξαιτίας της έλλειψης αγωνιστικής δραστηριότητας στην Ελλάδα, το τμήμα περιορίζεται σε διδασκαλία και εκδηλώσεις με χαρακτήρα διάδοσης του αθλήματος ή επίδειξης. Τα μαθήματα για τη χρονιά 2015-16 διακρίνονταν σε ενηλίκων και παιδικά, αμφότερα ωριαία και τρισεβδομαδιαίας βάσης. Έως και την περίοδο 2020-2021 φαίνεται να γίνονταν προπονήσεις αφού τον Σεπτέμβριο του 2020 είχε ανακοινωθεί, μαζί με τα υπόλοιπα αθλήματα πολεμικών τεχνών, πρόγραμμα προπονήσεων δύο φορές την εβδομάδα από μία ώρα. Αντίθετα, τον Σεπτέμβριο του 2021 δεν φαίνεται να ανακοινώθηκε συνέχιση του προγράμματος.

## Στελέχη

## Παραπομπές


## Εξωτερικοί σύνδεσμοι
* ιστότοπος, Ολυμπιακός Σύνδεσμος Φιλάθλων Πειραιώς.

καποειρα
Turritopsis dohrnii

Η ***Turritopsis dohrnii*** γνωστή και ως **Αθάνατη μέδουσα** είναι είδος μικρής, βιολογικώς αθάνατης μέδουσας που απαντάται στη Μεσόγειο και στις θάλασσες της Ιαπωνίας. Είναι μία από τις γνωστές περιπτώσεις ζώων που είναι ικανά να επιστρέψουν εντελώς σε σεξουαλικώς ανώριμη, αποικιακή φάση, αφότου έχουν φτάσει σε σεξουαλική ωριμότητα ως μοναχικά άτομα. Άλλα τέτοια ζώα είναι οι μέδουσες *Laodicea undulata* και *Aurelia* sp.1.

## Παραπομπές


Κατηγορία:Υδρόζωα
Κατηγορία:Αθανασία
Βσέβολοντ Γ΄ του Βλαντίμιρ

Ο **Βσέβολοντ Γ' Γιούργεβιτς** (*Все́волод Ю́рьевич Большо́е Гнездо́*, 1154 - 15 Απριλίου 1212) ήταν μέγας πρίγκιπας του Βλαντίμιρ. Κατά τη διάρκεια της μακρόχρονης ηγεμονίας του (1176-1212), η πόλη έφτασε στο απόγειο της δόξας της. 

## Η ζωή του
Ήταν γιος του Γιούρι Α΄ του Κιέβου και της 2ης συζύγου του Ελένης από την Κωνσταντινούπολη, που μάλλον είναι η κόρη του σεβαστοκράτορα Ισαακίου Κομνηνού, γιου του Αλεξίου Α' Κομνηνού αυτοκράτορα των Ρωμαίων. Βαπτίσθηκε Δημήτριος και ο πατέρας του σε ανάμνηση ίδρυσε την πόλη Dmitrov. Έζησε τα νεανικά του έτη στην αυτοκρατορική αυλή της Κωνσταντινούπολης και κατά την επιστροφή του στη Ρωσία επισκέφθηκε το 1170 την Τιφλίδα, όπου νυμφεύτηκε την πριγκίπισσα της Οσετίας.

Διαδέχθηκε τον μεγαλύτερο ομομήτριο αδελφό του Μιχαήλ ως πρίγκιπας του Βλαντίμιρ. Υπέταξε αμέσως τους ισχυρούς βογιάρους, εναντίον των οποίον αγωνιζόταν ο Μιχαήλ, και αντιμετώπισε συστηματικά τους Βουλγάρους του Βόλγα. Εγκατέστησε υποτελή πρίγκιπα στο Νόβγκοροντ και πάντρεψε μια κόρη του με τον μέγα πρίγκιπα του Κιέβου. Ήταν αμείλικτος στους ανυπάκουους: το 1180 εκτόπισε τον πρίγκιπα του Ριαζάν και το ίδιο το 1187. Το 1207 κατέστρεψε έως εδάφους τις πόλεις Ριαζάν και Μπέλγκοροντ.
Η *Ιστορία της εκστρατείας του Ιγκόρ*' που γράφτηκε στην εποχή του, τον επαινεί αναφέροντας: "πρίγκιπα Βσέβολοντ! πέταξε στο χρυσό Κίεβο και εξασφάλισε τον πατρικό θρόνο. Ο στρατός σου με τα κουπιά του μπορεί να κάνει σταγόνες τον Βόλγα και με τα κράνη του να αδειάσει τον Ντον". Ασχολήθηκε με την πρωτεύουσά του Βλαντίμιρ, εξωραΐζοντάς την με οικοδομήματα. Η σύζυγός του Μαρία, που αφιερώθηκε σε έργα ευσέβειας ιδρύοντας μοναστήρια, έγινε αγία από τη Ρωσική Εκκλησία.

## Οικογένεια
Με τη σύζυγό του Μαρία Σβαρνόβνα πριγκίπισσα της Οσετίας ή της Γεωργίας είχε τουλάχιστον 14 τέκνα, γι'αυτό και το παρωνύμιό του *ο πολύτεκνος*. Τα σημαντικότερα αυτών είναι:
* Βερσοσλάβα  παντρεύτηκε τον Ροστισλάβ Β' μέγα πρίγκιπα του Κιέβου
* Κωνσταντίν 1186 - 1218, κύριος του Ροστόβ
* Γιούρι Β΄ 1189 - 1238, πρίγκιπας του Βλαντίμιρ (1212-16, 18-38)
* Γιαροσλάβ Β΄ 1191 - 1246, πρίγκιπας του Βλαντίμιρ (1238-46)
* Σβιατοσλάβ Γ΄ 1196 - 1252, πρίγκιπας του Νόβγκοροντ και έπειτα του Βλαντίμιρ (1246-48).

## Παραπομπές


## Πηγές

*Charles Cawley, *Medieval land*
**Ιστορία της εκστρατείας του Ιγκόρ*
*Νικολάι Καραμζίν, *Ιστορία του Ρωσικού Κράτους*, 1826

Κατηγορία:Ρουρικίδες
Κατηγορία:Ιστορία της Ρωσίας
Πλέι-οφ του ΝΒΑ

Τα **πλέι-οφ του ΝΒΑ** (αγγλικά: *NBA Playoffs*) αποτελούν τη νοκ-άουτ φάση του πρωταθλήματος του NBA, μεταξύ των 16 ομάδων της Ανατολικής και Δυτικής περιφέρειας, τα οποία ολοκληρώνονται με τους τελικούς.

## Δομή
Το σύστημα των πλέι-οφ του πρωταθλήματος του NBA έχει αναθεωρηθεί αρκετές φορές. 

Στο προηγούμενο φορμάτ οι πρώτες 8 προκρίνονταν απευθείας στη φάση των πλέι οφ. 

Σήμερα, οι πρώτες έξι ομάδες της κάθε περιφέρειας προκρίνονται απευθείας ενώ οι ομάδες που τερμάτισαν στις θέσεις 7-10 παίζουν προκριματικά εισαγωγής, το λεγόμενο play-in tournament για την κατάληψη των δύο τελευταίων θέσεων, ώστε να προκύψουν οι 16 ομάδες (8 από κάθε περιφέρεια). 

Ετσι, σε αντίθεση με το προηγούμενο φορμάτ, πλέον και η 9η και η 10η ομάδα έχουν μια δεύτερη ευκαιρία ενώ όλες οι άλλες προσπαθούν να αποφύγουν την 7η και 8η θέση που δεν δίνουν απευθείας πρόκριση.

Σε αυτή την ενδιάμεση φάση παίζουν η 7η με την 8η και η 9η με την 10η.
Η νικήτρια του 7-8 καταλαμβάνει την 7η θέση ενώ η ηττημένη παίζει με την νικήτρια του 8-9 για την κατάληψη της 8ης θέσης.

Η πρώτη φάση των πλέι-οφ ή προημιτελικά των περιφερειών, ξεκινά με τέσσερα ζευγάρια που βγαίνουν ως εξής:
(1–8, 2–7, 3–6 και 4–5).
Οι τέσσερις νικήτριες της πρώτης φάσης προκρίνονται στη δεύτερη φάση στην οποία τα ζευγάρια διαμορφώνονται με την τοποθέτηση των νικητριών 1–8 και 4–5 στο ένα, όπως και των νικητριών 2–7 και 3–6 στο άλλο. Οι νικήτριες των ζευγαριών προκρίνονται στην τρίτη φάση ή αλλιώς στα τελικά των περιφερειών. Η νικήτρια από κάθε περιφέρεια προκρίνεται στους τελικούς.

Νικήτρια κάθε ζευγαριού αναδικνύεται η ομάδα η οποία πετυχαίνει πρώτη τέσσερις νίκες, οπότε ο αριθμός των αγώνων κάθε ζευγαριού μπορεί να φτάσει τους επτά. Οι σειρές των αγώνων έχουν τη μορφή 2–2–1–1–1, πράγμα που σημαίνει πως η ομάδα που έχει το πλεονέκτημα έδρας, φιλοξενεί την αντίπαλό της στους αγώνες 1, 2, 5, και 7, ενώ η ομάδα με μειονέκτημα έδρας φιλοξενεί την αντίπαλό της στους αγώνες 3, 4, και 6, με τους αγώνες 6 και 7 να διεξάγονται μόνο όταν αυτό είναι αναγαίο. Από το 2014, οι τελικοί του ΝΒΑ διεξάγονται επίσης σε μορφή 2–2–1–1–1, καθώς οι ιδιοκτήτες των ομάδων ψήφισαν ομόφωνα την αλλαγή της προηγούμενης μορφής 2-3-2 στις 23 Οκτωβρίου του 2013.

## Συμμετοχές σε πλέι-οφ

### Συμμετοχές από εν ενεργεία ομάδες

## Παραπομπές


## Εξωτερικοί σύνδεσμοι
*
Γιαροσλάβ Β΄ του Βλαντίμιρ

Ο **Γιαροσλάβ Β' Βσεβολόντιτς** (*Ярослав Всеволодович*, 8 Φεβρουαρίου 1191 - 30 Σεπτεμβρίου 1246) ήταν πρίγκιπας του Βλαντίμιρ (1238-1246) από τον οίκο των Ρουρικιδών. Σε αυτόν οφείλεται η μετά τη μογγολική εισβολή αποκατάσταση της χώρας του.
## Η ζωή του
Ήταν ο 4ος γιος του Βσέβολοντ Γ΄ του Βλαντίμιρ και της Μαρίας πριγκίπισσας της Οσετίας. Ο πατέρας του τον έστειλε το 1200 κυβερνήτη στο Περειασλάβλ. Έπειτα τον έστειλε να καταλάβει το Ριαζάν, αλλά οι κάτοικοί του αντιστάθηκαν σθεναρά. Το 1209 τον έστειλε να αντιταχθεί στον Μστισλάβ πρίγκιπα του Νόβγκοροντ και μετά από αρκετές μάχες οι δύο τους έκαναν ειρήνη. Μάλιστα ο Γιαροσλάβ Β' νυμφεύθηκε την Ροστισλάβα, κόρη του Μστισλάβ. Οι αντιπαράθεση επαναλήφθηκε το 1216: ο Μστισλάβ νίκησε τον Γαροσλάβ Β' στον ποταμό Λίπιτσα, που υποχωρώντας έχασε το κράνος του: βρέθηκε το 1808 από τους αρχαιολόγους. Τότε χώρισε τη σύζυγό του. Τελικά έγινε πρίγκιπας του Νόβγκοροντ το 1222 και άρχισε εκστρατείες: πολιόρκησε την πρωτεύουσα της Εσθονίας, κατέστρεψε τη Φινλανδία και νίκησε τους εχθρούς του Λιθουανούς και Τεύτονες Ιππότες. Το 1236 μεταφέρθηκε από το Νόβγκοροντ στο Κίεβο, αφήνοντας αντιπρόσωπό του εκεί τον γιο του Αλέξανδρο.

Το 1238 οι Μογγόλοι εισέβαλαν και στη μάχη σκοτώθηκε ο αδελφός του Γιούρι Β', ενώ ο ίδιος μεταφέρθηκε στο Βλαντιμίρ όπου αποκατέστησε τις δηωμένες πόλεις. Το 1243 τον κάλεσε ο Μπατού χαν και έπειτα από μακρά συζήτηση έφυγε με τιμές, όμως όταν το 1245 τον κάλεσε ο εξάδελφός του Γκουγιούκ χαν, δηλητηριάστηκε από τη μητέρα τού χαν.

## Οικογένεια
Πρώτη του σύζυγος ήταν η κόρη του Γιούρι Κοντάκοβιτς χάνου των Κουμάνων. Δεύτερη ήταν η Ροστισλάβα, κόρη του Μστισλάβ του Νόβγκοροντ και μιας πριγκίπισσας των Κουμάνων. Τη χώρισε το 1216.

Το 1218 νυμφεύτηκε τη Φεντοσία, κόρη του Ιγκόρ του Ριαζάν. Είχαν τουλάχιστον 12 τέκνα, τα σημαντικότερα από τα οποία είναι:
* Αλέξανδρος *του Νέβα* (Nevsky) 1220 - 1263, μεγάλος πρίγκιπας του Βλαντίμιρ (1252-63). Νίκησε τους Σουηδούς στη μάχη του Νέβα, γι'αυτό τον αποκαλούσαν *Νέβσκι*. Είναι άγιος της Ρωσικής Εκκλησίας.
* Αντρέι Β΄ π.1222 - 1264, μεγάλος πρίγκιπας του Βλαντίμιρ (1249-52). Ιδρυτής του κλάδου των Σουίσκι.
* Μιχαήλ ο *γενναίος* (horobrit) απεβ. 1248, μεγάλος πρίγκιπας του Βλαντίμιρ (1248).
* Γιαροσλάβ 1230 - 1271, μεγάλος πρίγκιπας του Βλαντίμιρ (1263-71), πρίγκιπας του Τβερ. Ιδρυτής του κλάδου του Τβερ.
* Βασίλι 1241 - 1276, μεγάλος πρίγκιπας του Βλαντίμιρ (1272-76), πρίγκιπας της Κόστρομα.

## Πηγές
* *Foundation for Medieval Genealogy* by Charles Cawley

Κατηγορία:Ρουρικίδες
Κατηγορία:Ιστορία της Ρωσίας
Γεώργιος Διακόπουλος

Ο **Γεώργιος Διακόπουλος** (1 Φεβρουαρίου 1929 - 3 Απριλίου 2016), του Δημητρίου, ήταν Έλληνας δικηγόρος και πολιτικός. Υπηρέτησε ως βουλευτής Μαγνησίας με τη Νέα Δημοκρατία από το 1974 ως το 1981.

## Βιογραφία

Σπούδασε νομικά και εργάστηκε ως δικηγόρος.

Εξελέγη βουλευτής Μαγνησίας με τη ΝΔ συγκεντρώνοντας 8.860 σταυρούς στις εκλογές του 1974. Επανεξελέγη βουλευτής στις εκλογές του 1977 με 7.015 σταυρούς προτίμησης.

Απεβίωσε σε ηλικία 87 ετών το 2016 και η κηδεία του έγινε από το ναό του Αγίου Τρύφωνος, στο Κοιμητήριο της Κηφισιάς.

## Παραπομπές


## Πηγές
* 

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Μαγνησίας
NGC 3190

Ο **[[Νέος Γενικός Κατάλογος|NGC]] 3190** είναι σπειροειδής γαλαξίας που ανακάλυψε ο αστρονόμος Ουίλιαμ Χέρσελ (William Herschel) το 1784 και βρίσκεται στον αστερισμό Λέοντα. Ανήκει στην ομάδα γαλαξιών Hickson 44 η οποία εκτιμάται πως απέχει περίπου 80 εκατομμύρια έτη φωτός από το Ηλιακό Σύστημα και αποτελείται από άλλους τρεις γαλαξίες: τους NGC 3193, NGC 3187 και NGC 3185.

Το 2002 παρατηρήθηκαν δύο υπερκαινοφανείς στον NGC 3190. Τον πρώτο (SN 2002bo) τον εντόπισε ο Βραζιλιάνος ερασιτέχνης αστρονόμος Paulo Cacella τον Μάρτιο του 2002 ενώ αργότερα μία ιταλική ομάδα ενώ μελετούσε τον SN 2002bo εντόπισε τον SN 2002cv.

## Φωτογραφίες

Image:Phot-17-06-w1.jpg|Φωτογραφία του NGC 3190 από το ESO/VLT (Μάρτιος 2003).
Image:SN2002bo-eso0617a-2003.jpg|Ο υπερκαινοφανής SN&nbsp;2002bo(ESO/VLT Μάρτιος 2003).
Image:NGC 3190.jpg|Συνδυασμός φωτογραφίων του διαστημικού τηλεσκοπίου Χαμπλ από τον Robert Gendler.
Image:NGC3190-NGC3187-NGC3189GALEX.jpg|υπεριώδης φωτογραφία του NGC 3190 από το διαστημικό τηλεσκόπιο GALEX.


## Παραπομπές


## Αναφορές

## Εξωτερικοί σύνδεσμοι
* 

3190
30083
05559
Κατηγορία:Σπειροειδείς γαλαξίες
Κατηγορία:Λέων (αστερισμός)
Γιαρόμιλ Γιρίς

Ο **Γιάρομιλ Γίρες** (*Jaromil Jireš*, 10 Δεκεμβρίου 1935 - 24 Οκτωβρίου 2001) ήταν Τσέχος σεναριογράφος και σκηνοθέτης, συνδεδεμένος με το Νέο Κύμα Τσεχίας.

## Καριέρα
Περί τη δεκαετία του 1960, ο Γίρες αντιμετώπισε προβλήματα λογοκρισίας και δεν του ήταν εύκολη η παραγωγή ταινιών. Ωστόσο, το 1963, σκηνοθέτησε την ταινία *[[Křik]]* (Η κραυγή) η οποία εισήχθη στο Φεστιβάλ Καννών. Η εν λόγω ταινία, πολλές φορές αναφέρεται ως η πρώτη του Νέου Κύματος, καθώς χαρακτηρίζεται από μπλακ χιούμορ, ερασιτέχνες ηθοποιούς και *σινεφίλ ρεαλισμό*.

Άλλη εξαίρετη ταινία του Γίρες ήταν το *[[Žert]]* (Το αστείο) του 1969, βασισμένη σε μυθιστόρημα του Μίλαν Κούντερα.  Η ταινία αφορά τη ζωή του Λούντβικ Τζαν, ενός άνδρα, που διώχθηκε από το Κομμουνιστικό Κόμμα Τσεχοσλοβακίας, λόγω ενός αστείου που έκανε στην κοπέλα του αλλά και την εκδίκηση που παίρνει αργότερα μέσω μοιχείας. Η ταινία γυρίστηκε κατά τη διάρκεια της Άνοιξη της Πράγας, το 1968, και περιέχει πολλές σκηνές, τις οποίες τις σατιρίζει και κατακρίνει, γενικότερα, την κομμουνιστική ηγεσία της χώρας. Η ταινία κυκλοφόρησε μετά την εισβολή της Τσεχοσλοβακίας, έχοντας και επιτυχία στις πρώτες προβολές, όμως η ταινία, εν τέλει, έγινε απαγορευμένη και παρέμεινε έτσι, για τα επόμενα 20 χρόνια. Ο Άμος Βόγκελ θα δηλώσει: «η ταινία είναι το συγκλονιστικό κατηγορητήριο για τον ολοκληρωτισμό που ενυπάρχει στα κομμουνιστικά κράτη».

Το 1970, κυκλοφόρησε άλλη μία γνωστή ταινία του, το *[[Valerie a týden divů]]* (Η Βαλερί και η εβδομάδα των θαυμάτων), βασισμένη σε μυθιστόρημα του Βίτεσλαβ Νέζβαλ, και αφηγείται την ιστορία ενός 13χρονου κοριτσιού σχετικά με την εμμηνόρροια και τη σεξουαλική αφύπνιση που έρχεται σε αυτές τις ηλικίες. Μετά τον έλεγχο της Σοβιετικής Ένωσης στη χώρα, ο Γίρες συνέχισε να εργάζεται, δημιουργώντας λιγότερο λογοκριμένα έργα. Το 1971, κυκλοφόρησε την ταινία *Η αγάπη μου για τα χελιδόνια*, η οποία αφορούσε την αντίσταση των Τσέχων στη διάρκεια του Δευτέρου Παγκοσμίου Πολέμου. Το 1979, κυκλοφόρησε και την ταινία *[[Mladý muž a bílá velryba]]*, η οποία εισήχθη στο 11ο Φεστιβάλ Κινηματογράφου Μόσχας. Άλλη του ταινία που γνώρισε διάκριση ήταν του 1982 το *Neúplné zatmení*, το οποίο εισήχθη στο 33 Φεστιβάλ Κινηματογράφου του Βερολίνου.

Κατά τη διάρκεια των δεκαετιών 1980 και 1990, συνέχισε να σκηνοθετεί ταινίες, όπως επίσης και ντοκιμαντέρ για όπερα και για μπαλέτα για την τηλεόραση.
## Παραπομπές


Κατηγορία:Τσέχοι σεναριογράφοι
Κατηγορία:Τσέχοι σκηνοθέτες κινηματογράφου
Κατηγορία:Τσεχοσλοβάκοι σκηνοθέτες κινηματογράφου
Spyro 2: Gateway To Glimmer

Το ***Spyro 2: Gateway To Glimmer*** (γνωστό στις ΗΠΑ ως: ***Spyro 2: Ripto's Rage!***) είναι βιντεοπαιχνίδι του 1999 που αναπτύχθηκε από την Insomniac Games, συνέχεια του παιχνιδιού *[[Spyro the Dragon]]* και  δεύτερη προσθήκη στη σειρά *[[Spyro (σειρά)|Spyro]]*. Το παιχνίδι κυκλοφόρησε επίσης στο PlayStation Network, και γνώρισε θετικές κριτικές.

## Τρόπος παιχνιδιού
Ο τρόπος παιχνιδιού είναι παρόμοιος με το προηγούμενο παιχνίδι της σειράς. Ο Spyro έχεις τις ικανότητες που είχε και προηγουμένως την ανάσα φωτιάς και το χτύπημα με τα κέρατα. Όπως και στο *Spyro the Dragon* την υγεία του Spyro αντιπροσωπεύει το χρώμα του συντρόφου του του Sparx. Το παιχνίδι χωρίζεται σε τρεις κύριους κόσμους που περιέχουν πύλες που περιέχουν άλλους μικρότερους κόσμους. Προκειμένου να προχωρήσει ο παίκτης στους δύο πρώτους κύριους κόσμους πρέπει να μαζέψει τα φυλαχτά από κάθε κόσμο που βρίσκονται στο τέλος κάθε επιπέδου πριν αντιμετωπίσει τον αρχηγό. Κάθε επίπεδο περιέχει έναν ορισμένο αριθμό από σφαίρες που ο παίκτης μπορεί να κερδίσει με την ολοκλήρωση κάποιων αποστολών. Αυτές οι σφαίρες χρειάζονται για το άνοιγμα ορισμένων πυλών καθώς και για να προχωρήσει ο παίκτης στον τρίτο κόσμο. Ο θησαυρός χρειάζεται για να πληρώσει ο παίκτης τον άπληστο Moneybags, για να προχωρήσει στο παιχνίδι. Καθώς και για το άνοιγμα πυλών σε ορισμένες περιοχές αλλά και για να μάθει ο Spyro τρεις νέες ικανότητες κατά τη διάρκεια του παιχνιδιού, την κολύμβηση, την αναρρίχηση και το Head Bash. Επίσης υπάρχουν και τα Power-ups που είναι τα εξής: Σούπερ ανάσα φωτιάς, ανάσα πάγου, σούπερ άλμα και μια δύναμη που κάνει το Spyro άτρωτο.

## Πλοκή
Ο κόσμος των δράκων τρομοκρατείται για άλλη μια φορά από ένα μικρό αλλά πανίσχυρο πλάσμα, τον Ripto. Είναι στο χέρι του Spyro να σταματήσει αυτή την απειλή.

## Ηθοποιοί και χαρακτήρες
*Tom Kenny στο ρόλο του *Spyro*
*Gregg Berger στο ρόλο του *Ripto* / *Hunter* / *Crush* / *Gulp*
*Melissa Disney στο ρόλο της *Elora* / *Greta*
*Milton James στο ρόλο του *Moneybags*
*Mary Linda Phillips στο ρόλο της *Zoe*

## Υποδοχή
Το GameSpot έδωσε στο παιχνίδι 8.6/10 λέγοντας ότι "έδωσαν μια δόση ψυχής και ποικιλίας σε ένα παιχνίδι που ήταν ήδη διασκεδαστικό", ενώ η βαθμολογία των χρηστών στην ίδια ιστοσελίδα ήταν 8.9. Το IGN έδωσε στο παιχνίδι 8,8/10, δηλώνοντας ότι είναι ένα διασκεδαστικό, και εξαιρετικό platformer. Στην Ιαπωνία, το περιοδικό *[[Famitsu]]* έδωσε στο παιχνίδι 30 στα 40.

## Παραπομπές


## Εξωτερικοί σύνδεσμοι
*Spyro 2: Ripto's Rage! στο IMDb
*Spyro 2: Ripto's Rage! στο Spyro wiki
*Spyro 2: Ripto's Rage! στο darkspyro.net
*Spyro 2: Ripto's Rage! στο IGN

Κατηγορία:Αποκλειστικότητες του PlayStation
Κατηγορία:Βιντεοπαιχνίδια Spyro
Κατηγορία:Βιντεοπαιχνίδια της Insomniac Games
Κατηγορία:Βιντεοπαιχνίδια της Universal Interactive
Κατηγορία:Βιντεοπαιχνίδια της Konami
Κατηγορία:Βιντεοπαιχνίδια της Sony Interactive Entertainment
Κατηγορία:Βιντεοπαιχνίδια του 1999
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια περιπέτειας
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Συνέχειες βιντεοπαιχνιδιών
Διασυνδετήριος αγωγός φυσικού αερίου Ελλάδας - Βουλγαρίας

Ο **Διασυνδετήριος αγωγός φυσικού αερίου Ελλάδας - Βουλγαρίας (Gas Interconnector Greece - Bulgaria** (**IGB**)) είναι προτεινόμενος αγωγός μεταφοράς φυσικού αερίου μεταξύ των δικτύων μεταφοράς Ελλάδας και Βουλγαρίας.

## Διαδρομή

Η χωρητικότητα του αγωγού είναι 3 με 5 δισεκατομμύρια κυβικά μέτρα το χρόνο, με δυνατότητα αντίστροφης ροής. Τα σημεία σύνδεσης σχεδιάζεται να είναι η Κομοτηνή από την Ελληνική πλευρά, και η Στάρα Ζαγόρα από τη Βουλγαρική. Το μήκος του αγωγού θα είναι περίπου 180 χιλιόμετρα (150 στη Βουλγαρία, 30 στην Ελλάδα). Ο προτιμητέος τύπος διαμέτρου αγωγού είναι 813 χιλιοστών. Ένας τέτοιος αγωγός θα κόστιζε μεταξύ 200 και 250 εκατομμυρίων ευρώ για να κατασκευαστεί.

## Εξέλιξη έργου

Στις 14 Ιουλίου 2009, υπογράφηκε μνημόνιο συνεργασίας μεταξύ της βουλγαρικής EAD και της ελληνικής Δ.Ε.Π.Α. το οποίο καθορίζει τις αρχές ανάπτυξης και πραγματοποίησης του έργου. Τον Ιανουάριο 2011, μια κοινοπραξία η  "ICGB AD" δημιουργήθηκε από τις εταιρείες αυτές. Η κοινοπραξία θα κατασκευάσει και θα διαχειρίζεται τον αγωγό αερίου. 

Ο αγωγός αναμενόταν να είναι έτοιμος σε χρήση το Δεκέμβριο 2014.

## Παραπομπές


## Εξωτερικοί σύνδεσμοι
* icgb.eu Official web site
Κατηγορία:Αγωγοί μεταφοράς της Ελλάδας
Κατηγορία:Αγωγοί φυσικού αερίου στην Ευρώπη
Sentence of Death

***Sentence of Death*** είναι ο τίτλος του ΕΡ του γερμανικού thrash metal συγκροτήματος Destruction, το οποίο κυκλοφόρησε στις 10 Νοεμβρίου του 1984 μέσω της δισκογραφικής εταιρείας "Steamhammer/SPV".

## Ιστορία του ΕΡ
Μετά την ανάληψη των καθηκόντων του μπασίστα και τραγουδιστή από τον Μάρσελ "Schmier" Σίρμερ, το συγκρότημα ξεκίνησε να δουλεύει πάνω στις πρώτες του συνθέσεις, ηχογραφώντας το ντέμο "*Bestial Invasion of Hell*" τον Ιούνιο του 1984. Το ντέμο αυτό βοήθησε τους Destruction να υπογράψουν στην δισκογραφική εταιρεία "Steamhammer/SPV", μέσω της οποίας κυκλοφόρησαν το πρώτο τους ΕΡ.

Η ηχογράφηση του ΕΡ πραγματοποιήθηκε στο "Caet Studio" του Βερολίνου τον Σεπτέμβριο του 1984, με παραγωγό τον Βόλφγκανγκ Άιχολτζ. Ο ήχος τους είναι επηρεασμένος από το κίνημα του New Wave of British Heavy Metal και πιο συγκεκριμένα από συγκροτήματα όπως οι Raven, Venom, Tygers of Pan Tang, Angel Witch και Jaguar, αλλά και από βορειοαμερικανικά speed metal σχήματα όπως οι Metallica, Slayer και Exciter.

Στις Ηνωμένες Πολιτείες, την προώθηση του ΕΡ ανέλαβε η "Metal Blade Records", με διαφορετικό εξώφυλλο απ' ότι στην ευρωπαϊκή έκδοση. Από το "*Sentence of Death*" πουλήθηκαν περίπου 14.000 αντίτυπα, δίνοντας ώθηση στο συγκρότημα να ηχογραφήσει τον πρώτο του δίσκο, "*[[Infernal Overkill]]*".

Οι κριτικές για το "*Sentence of Death*" υπήρξαν θετικές, με το το "Ultimate Guitar" να το βαθμολογεί με 9,4 / 10, το "Metal Storm" 8,2 / 10 και το "Metal Archives" 87%.

## Τραγούδια του δίσκου
* Όλα τα τραγούδια είναι συνθέσεις των Σίρμερ, Σίφρινγκερ και Σάντμαν.

## Τα μέλη των Destruction
Οι μουσικοί οι οποίοι ηχογράφησαν το "*Sentence of Death*" ήταν οι εξής:

* **[[Μάρσελ Σίρμερ]]** - μπάσο, φωνητικά
* **Μάικ Σίφρινγκερ** - κιθάρα
* **Τόμι Σάντμαν** - τύμπανα

## Παραπομπές


## Πηγές
* Sentence of Death - Destruction | Songs, Reviews, Credits | AllMusic
* Destruction - Sentence Of Death (EP) review - Metal Storm
* Destruction - Sentence of Death - Encyclopaedia Metallum: The Metal Archives

Κατηγορία:Δισκογραφία των Destruction
Κατηγορία:Άλμπουμ του 1984
Obsessed by Cruelty

***Obsessed by Cruelty*** είναι ο τίτλος του πρώτου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Μάιο του 1986 μέσω της δισκογραφικής εταιρείας "SPV/Steamhammer" στην Ευρώπη και της "Metal Blade" στην Αμερική.

## Ηχογραφήσεις
Ο δίσκος ηχογραφήθηκε δύο φορές, αφού η αρχική ηχογράφηση, που πραγματοποιήθηκε στο Βερολίνο, δεν ικανοποίησε την δισκογραφική τους εταιρεία, η οποία θεώρησε κακής ποιότητας τον ήχο του συγκροτήματος, με αποτέλεσμα να επανηχογραφήσουν το άλμπουμ στο "Studio Hilpolstein", κοντά στη Νυρεμβέργη. Την δεύτερη φορά που μπήκαν στο στούντιο, ηχογράφησαν όλα τα κομμάτια της πρώτης εκτέλεσης, όπως και το νέο κομμάτι "*After the Deluge*".

Οι αρχικές εκτελέσεις χρησιμοποιήθηκαν κατά λάθος στην αμερικάνικη έκδοση του άλμπουμ, ενώ η έκδοση της "SPV/Steamhammer" περιελάμβανε τις νέες εκτελέσεις.

## Σύνθεση
Οι στίχοι του δίσκου είναι εμπνευσμένοι από αποκρυφιστικά θέματα, αφού εκείνη την περίοδο ο Τόμας "Angelripper" Ζουκ ασχολούνταν με τα γραπτά του Άλιστερ Κρόουλι. Από τον επόμενο τους δίσκο με τίτλο "*[[Persecution Mania]]*" και έπειτα, οι Sodom ασχολούνται σχεδόν αποκλειστικά με στρατιωτικά και πολεμικά θέματα.

Η μουσική των τραγουδιών προέρχεται σε μεγάλο βαθμό από το ντράμερ Κρίστιαν "Witchhunter" Ντούντεκ, με τον Angelripper να περιλαμβάνεται στους συνθέτες μόνο στα "*After the Deluge*" και "*Witchhammer*".

## Κριτικές και επιρροή
Οι κριτικές για το "*Obsessed by Cruelty*" υπήρξαν θετικές, με το "Sputnik Music" να του δίνει μέσο όρο βαθμολογιών 3,6 / 5, το "Metal Storm" 7,2 / 10, το "Ultimate Guitar" 7,7 / 10 και το "Metal Archives" 85%.

Το άλμπουμ άσκησε μεγάλη επίδραση στο ανερχόμενο μουσικό κίνημα του black metal, με τον κιθαρίστα και ιδρυτή των Mayhem, Euronymous, να περιγράφει τις πρώτες κυκλοφορίες των Sodom και Destruction, ως υποτιμημένα αριστουργήματα του black metal. Ο ίδιος, ονόμασε την δισκογραφική του εταιρεία "Deathlike Silence Productions" από το δεύτερο κομμάτι του "*Obsessed by Cruelty*".

## Τραγούδια του δίσκου

## Τα μέλη των Sodom
Οι μουσικοί οι οποίοι ηχογράφησαν το "*Obsessed by Cruelty*" ήταν οι εξής:

* **[[Τόμας Ζουκ|Angelripper]]** - μπάσο, φωνητικά
* **Destructor** - κιθάρα
* **Assator** - κιθάρα στο "*After the Deluge*"
* **[[Κρίστιαν "Witchhunter" Ντούντεκ|Witchhunter]]** - τύμπανα

## Παραπομπές


## Πηγές
* Obsessed By Cruelty - SODOM WEB SQUAD
* Sodom - Obsessed by Cruelty | Sputnikmusic
* Sodom - Obsessed by Cruelty - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 1986
Ενδεκάγραμμα

Στη γεωμετρία, το **ενδεκάγραμμα** είναι ένα αστεροειδές πολύγωνο που έχει ένδεκα πλευρές.

Η λέξη ενδεκάγραμμα συνδυάζει το αριθμητικό πρόθεμα *ένδεκα-* με το επίθεμα *-γραμμή*.

## Κανονικό ενδεκάγραμμα
Το **κανονικό ενδεκάγραμμα** έχει τέσσερις κανονικές μορφές, οι οποίες συμβολίζονται ως {11/2}, {11/3}, {11/4} και {11/5}. Το κανονικό ενδεκάγραμμα έχει την ίδια διάταξη κορυφών με το κανονικό ενδεκάγωνο, το οποίο μπορεί να θεωρηθεί ως {11/1}. Στη σημειογραφία Schläfli, ο αριθμός μετά την κάθετο υποδεικνύει τον αριθμό των βημάτων μεταξύ των ζευγών σημείων που συνδέονται με ακμές. Αυτές οι ίδιες τέσσερις μορφές μπορεί να θεωρηθούν ως αστεροειδή πολύγωνα ενός κανονικού ενδεκάγωνου.





## Κατασκευή
Τα κανονικά ενδεκαγράμματα δεν μπορούν να κατασκευαστούν με κανόνα και διαβήτη όπως συμβαίνει με όλα τα περιττά κανονικά πολύγωνα και τα αστεροειδή πολύγωνα, των οποίων οι τάξεις δεν είναι πολλαπλάσια διακριτών πρώτων αριθμών Φερμά. Ωστόσο το 1986, ο Πέτερ Χίλτον και ο Τζιν Πέτερσον περιγράφουν πτυσσόμενα μοτίβα από λωρίδες χαρτιού για την κατασκευή των ενδεκαγραμμάτων {11/3}, {11/4} και {11/5}.

## Εφαρμογές
250px|μικρογραφία|δεξιά|Στο νησί της Ελευθερίας, το τοίχος σε σχήμα αστεριού (Fort Wood) έγινε η βάση του αγάλματος της Ελευθερίας.
Τα πρίσματα πάνω στο ενδεκάγραμμα {11/3} και στο {11/4} μπορούν να χρησιμοποιηθούν για να προσεγγισθεί το σχήμα των μορίων DNA.

Η βάση του Αγάλματος της Ελευθερίας στη Νέα Υόρκη, είναι αστεροειδές τοίχος της μορφής ενός μη κανονικού ενδεκαγράμματος.

Ο πάπυρος του Τοπ Καπί περιέχει εικόνες ενός αστεριού με ένδεκα κορυφές, το οποίο είναι γνωστό ως *Girih* μορφή και χρησιμοποιείται ευρέως στην Ισλαμική τέχνη. Το αστέρι στον πάπυρο αυτό δεν είναι μια από τις κανονικές μορφές του ενδεκαγράμματος, χρησιμοποιεί αντ' αυτού γραμμές που συνδέουν την κάθε κορυφή ενός ενδεκάγωνου με το μέσο της κοντινότερης απέναντι πλευράς προς αυτή.

Στο Διαστημικό Λεωφορείο Στερεού Πυραύλου Ενίσχυσης (*Space Shuttle Solid Rocket Booster*), χρησιμοποιήθηκε ένα άλλο αστέρι με ένδεκα κορυφές για τον πυρήνα του εμπρός τμήματος του πυραύλου (ο κοίλος χώρος εντός του οποίου καίγονται τα καύσιμα). Αυτός ο σχεδιασμός παρέχει μεγαλύτερη επιφάνεια και μεγαλύτερη ώθηση στο πρώιμο στάδιο της εκτόξευσης, προσφέρει επίσης αργότερο ρυθμό καύσης, καθώς και μειωμένη ώθηση όταν καταναλωθούν τα καύσιμα στις κορυφές του αστεριού, περίπου την ίδια στιγμή που ο πύραυλος θα περάσει το φράγμα του ήχου.

## Δείτε επίσης
* Ενδεκάγωνο

## Εξωτερικοί σύνδεσμοι

*
* Το ενδεκάγραμμα {11/2} {11/3} {11/4} {11/5} στο PolytopeWiki
* Διαδραστικές εφαρμογές για το ενδεκάγραμμα {11/2}, {11/3}, {11/4}, {11/5} στο Geogebra.

## Παραπομπές


Κατηγορία:Πολύγωνα
Αχιά

Ο **Αχιά ο Σιλωνίτης** (εβραϊκά: אחיה השילוני, Αχιγιά Χασιλονί, Αχιά="Ο Ιάχ (Ιεχωβά) είναι αδελφός μου") ήταν Λευίτης προφήτης από την Σιλώμ (ή Σιλών) την εποχή του Σολομώντα, όπως αναφέρεται στο Βασιλέων Α΄ της Εβραϊκής Βίβλου (Βασιλείων Γ΄ της Μετάφρασης των Εβδομήκοντα). Ο Αχιά ενθάρρυνε μια εξέγερση εναντίον του Σολομώντα, και προείπε ότι ο Ιεροβοάμ θα γινόταν βασιλιάς (Βασιλείων Γ΄ 11:29). 

Η  Εβραϊκή Βίβλος αναφέρει δύο προφητείες του: στο Βασιλείων Γ΄ 11:31-39 , όπου ανακοινώνει το διαμοιρασμό των δέκα φυλών από τον Σολομώντα, και στο 14:6-16 , η οποία προφητεία παραδίδεται στη γυναίκα του Ιεροβοάμ, προλέγοντας το θάνατο του γιου του βασιλιά, την καταστροφή του Οίκου του Ιεροβοάμ, και την κατάκτηση του Βασιλείου του Ισραήλ "πέραν του ποταμού".  

Σύμφωνα με το Χρονικών Β΄ της Εβραϊκής Βίβλου ο Αχιά έχει γράψει επίσης ένα βιβλίο που περιγράφεται ως *Προφητεία του Αχιά του Σιλωνίτη*, το οποίο περιέχει πληροφορίες για τη βασιλεία του Σολομώντα. Αυτό το κείμενο δεν έχει διασωθεί, και είναι ένα από τα χαμένα μη κανονικά βιβλία που αναφέρονται στην Εβραϊκή Βίβλο. Η Ραβινική παράδοση καταγράφει για τον Αχιά ότι έζησε πάρα πολλά χρόνια, συνδέοντας την μακροβιότητά του με αυτές των προ του κατακλυσμού πατριαρχών Μαθουσάλα και Νώε.  

Η Ορθόδοξη Εκκλησία τιμά τον Προφήτη Αχιά ως άγιο, και εορτάζει τη μνήμη του στις 12 Νοεμβρίου. Ο Προφήτης σύμφωνα με την χριστιανική παράδοση πέθανε ειρηνικά και θάφθηκε κοντά στη βελανιδιά του Σιλώμ. 

Ὅτι Προφήτης Ἀχιά, πρὶν τεθνάναι,
Ἱεροβοὰμ μάρτυς, υἱὸς Ναβάτου.

## Παραπομπές


## Άλλα πρόσωπα με το όνομα Αχιά
Στην Μετάφραση των Εβδομήκοντα εμφανίζονται άλλα πέντε πρόσωπα με το όνομα Αχιά:
*Αχιά υιός Αχιτώβ (Βασιλείων Α΄ 14:3), ίσως το ίδιο πρόσωπο με τον Αχιμέλεχ. Άλλοι υποστηρίζουν ότι ο Αχιμέλεχ ήταν ο αδελφός του Αχιά του Αχιτώβ, και ότι και οι δύο χρημάτισαν ως αρχιερείς, ο Αχιά στη Γαβαά, και ο Αχιμέλεχ στην Νομπ.  
*Αχιά υιός Σαβά (Βασιλείων Γ΄ 4:3)
*Αχια πατέρας Βαασά (Βασιλείων Γ΄ 15:27)
*Αχιά υιός Βαλέ υιός Βενιαμίν (Παραλειπομένων Α΄ 8:4)
*Αχιά ο Φελλωνί, ήρωας του Δαβίδ (Παραλειπομένων Α΄ 11:35)

Κατηγορία:Πρόσωπα της Παλαιάς Διαθήκης
Κατηγορία:Προφήτες της Εβραϊκής Βίβλου
Κατηγορία:Προφήτες του Χριστιανισμού
Κατηγορία:Χριστιανοί άγιοι από την Παλαιά Διαθήκη
Βωμός του Δία στην Ολυμπία

μικρογραφία|350x350εσ|Ανακατασκευή του βωμού του Δία.

Ο **Βωμός του Διός στην Ολυμπία** ήταν ένας τόπος λατρείας αφιερωμένος στον Δία. Βρισκόταν μέσα στον χώρο του Ιερού της Ολυµπίας (Άλτις) στο πλάι του Ναού του Διός. Ο βωμός προϋπήρχε του ναού, και αποτελούσε το επίκεντρο του ιερού χώρου και των αρχαίων Ολυμπιακών Αγώνων.

Διαμορφώθηκε από την  των θυσιών και της εστίας του Πρυτανείου, όπου εκεί έκαιγε το άσβεστο πυρ.

Σήμερα δεν διατηρούνται υπολείμματα του βωμού, ούτε κάποιο εμφανές ίχνος. Καταστράφηκε από τις βροχές, µετά τη διακοπή της λειτουργίας του αρχαίου ιερού, γιατί είχε σχηματιστεί από τη συσσώρευση τέφρας. Στην πλήρη καταστροφή του θεωρείται πως συνετέλεσαν οι Ρωμαίοι αυτοκράτορες Θεοδόσιος Α΄ και Θεοδόσιος Β΄.

[μικρογραφία|350x350εσ|Κάτοψη του αρχαίου ιερού χώρου της [Ολυμπία|Ολυµπίας. Η τοποθεσία του Βωμού του Διός δείχνεται στον αριθμό 16.]]

Κατά την αρχαιότητα, ο μεγάλος βωμός του Διός βρισκόταν στα νοτιοανατολικά του ναού της Ήρας. Σύμφωνα με τον μύθο, τη θέση του βωμού όρισε ο ίδιος ο Δίας, με κεραυνό που έριξε από τον Όλυμπο.

Ο αρχαίος περιηγητής Παυσανίας αναφέρει ότι όταν επισκέφθηκε την Ολυμπία (περί το 160-180 μ.Χ.), ο βωμός ήταν ισαπέχοντας από το Πελόπιο και το Ηραίο, τοποθετημένος ωστόσο μπροστά τους. Είχε συνολικό ύψος περίπου 6,5 μέτρα. Διαμορφωνόταν σε δύο επίπεδα, την πρόθυση και τον κυρίως βωμό. Η πρόθυση ήταν μια βάση με σκαλοπάτια (κρηπίδωμα), ύψους περίπου 3 μέτρων. Ο κυρίως βωμός είχε κωνικό σχήμα, με περίμετρο 9,5 μέτρα, και σχηματίστηκε πάνω στην πρόθυση από τις στάχτες των θυσιών ζώων, προς τιμήν του Δία. Κάθε χρόνο την 19η του μηνός Ελαφηβολιώνος (21 Φεβρουαρίου - 23 Μαρτίου), οι μάντεις του ιερού επάλειφαν τον βωμό με πηλό. Τον πηλό αυτό τον έφτιαχναν ανακατεύοντας τη στάχτη από τον βωμό της Εστίας, που βρισκόταν στο Πρυτανείο, μόνο με νερό του Αλφειού, γιατί ήταν το αγαπημένο ποτάμι του Δία. Λέγεται επίσης ότι για τις τελετουργικές θυσίες χρησιμοποιούσαν μόνο ξύλα λεύκης, όπως είχε κάνει σύμφωνα με τον μύθο και ο Ηρακλής, στον δωδέκατο άθλο, όταν θυσίασε στο Δία.

## Παραπομπές


## Δείτε επίσης
* [Εικονική περιήγηση στην αρχαία Ολυμπία από την [Ελληνική Ολυμπιακή Επιτροπή]]

## Βιβλιογραφία
* Ολυμπία και Ολυμπιακούς Αγώνες - Dēm. G. Papageōrgiou 

Κατηγορία:Αρχαία Ολυμπία
NGC 1409

Ο **[[Νέος Γενικός Κατάλογος|NGC]] 1409** είναι σπειροειδής γαλαξίας ο οποίος απέχει 300 εκατομμύρια έτη φωτός από το Ηλιακό Σύστημα και βρίσκεται στον αστερισμό Ταύρο. Αλληλεπιδρά βαρυτικά με τον γαλαξία NGC 1410, από τον οποίο απέχει 23.000 έτη φωτός. Πιστεύεται ότι οι δύο γαλαξίες συγκρούστηκαν πριν από 100 εκατομμύρια χρόνια περίπου και ότι θα συγχωνευθούν σε 200 εκατομμύρια χρόνια. Ο αστρονόμος Ουίλιαμ Χέρσελ ανακάλυψε τον NGC 1409 στις 6 Ιανουαρίου 1785.

## Παραπομπές


## Αναφορές

## Εξωτερικοί σύνδεσμοι
* 

1409
13553
02821
Κατηγορία:Σπειροειδείς γαλαξίες
Κατηγορία:Ταύρος (αστερισμός)
Χλωρυδραζίνη

Η **χλωρυδραζίνη** (αγγλικά: *chlorohydazine*) είναι είναι ανόργανη χημική ένωση, που περιέχει άζωτο, υδρογόνο και χλώριο, με μοριακό τύπο **N<sub>2</sub>H<sub>3</sub>Cl**, αν και ενίοτε παριστάνεται με τον ημισυντακτικό τύπο **NH<sub>2</sub>NHCl**. Μπορεί να θεωρηθεί ότι παράγεται από την υδραζίνη (NH2NH2), αν αντικατασταθεί ένα από τα άτομα υδρογόνου της από ένα άτομο χλωρίου. Ο όρος «χλωρυδραζίνη» επεκτείνεται επίσης και σε μια σειρά χλωριωμένες ανόργανες και οργανικές υδραζίνες. Πιο συγκεκριμένα, στις **χλωρυδραζίνες** ανήκουν, εκτός από τη («μητρική») χλωρυδραζίνη, ενώσεις του γενικού τύπου **N<sub>2</sub>R<sub>3</sub>Cl**, όπου τα όχι απαραίτητα ίδια R μπορεί να είναι υδρογόνα, αλογόνα ή μονοσθενής ανόργανη ή οργανική ομάδα. Επίσης, τα δυο (2) R μπορούν να αντικατασταθούν από μια δισθενή ομάδα, σχηματίζοντας μια ετεροκυκλική ένωση.

## Παραγωγή

Η χλωρυδραζίνη μπορεί να παραχθεί από την υδραζίνη και υποχλωριώδες νάτριο:
\mathrm{NH_2NH_2 + NaOCl \xrightarrow{} NH_2NHCl + NaOH}
Το δραστικό χλωριωτικό μέσο στην αντίδραση αυτή είναι το υποχλωριώδες οξύ (HOCl), που παράγεται από την πρωτονίωση των υποχλωριωδών ανιόντων του υποχλωριώδους νατρίου.

## Χημική συμπεριφορά

### Διάσπαση
Ο ομοιοπολικός δεσμός N-Cl που περιέχουν οι χλωρυδραζίνες (μητρική και θυγατρικές) υδρολύεται γρήγορα απελευθερώνοντας υποχλωριώδες οξύ:
\mathrm{R_2NNRCl + H_2O \rightleftarrows R_2NNHR + HOCl}
Σε υδατικό διάλυμα, η χλωραμίνη διασπάται αργά σε ουδέτερο ή σε ελαφρά αλκαλικό (pH ≤ 11) περιβάλλον:
\mathrm{3NH_2NHCl \rightleftarrows N_2 + NH_2NH_2Cl + 2HCl}


## Παραπομπές και σημειώσεις


Κατηγορία:Ανόργανες υδραζίνες
Κατηγορία:Υδρίδια
Κατηγορία:Ανόργανες ενώσεις χλωρίου
Κατηγορία:Ασταθείς ενώσεις
Κατάλογος αγωνιστικών αυτοκινήτων της Renault

200px|μικρογραφία|δεξιά|Renault Sport RS01 (2014)
Η ακόλουθη είναι μια λίστα αγωνιστικών αυτοκινήτων που κατασκευάστηκαν από τη Renault.

## Αγωνιστικά αυτοκίνητα

### Σπορ & Γκραν Τουρίσμο
200px|μικρογραφία|δεξιά|Renault Clio (2015)
200px|μικρογραφία|δεξιά|Renault Fuego (1980)
200px|μικρογραφία|δεξιά|Renault Mégane III (2011)
* Renault Avantime (2001–2003)
* Renault Captur (2013–)
* Renault Clio (1990–)
* Renault Duster (2011–)
* Renault Espace (1984–)
* Renault Fluence (2010–)
* Renault Fuego (1980–1987)
* Renault Kadjar (2015-)
* Renault Koleos (2008–2013)
* Renault Laguna (1993–2015)
* Renault Latitude (2011–)
* Renault Logan (2004–)
* Renault Mégane (1996–)
* Renault Medallion (1988–1989)
* Renault Modus (2004–2012)
* Renault Pulse (2012–)
* Renault Rodeo (1970–1987)
* Renault Safrane (1992–2000)
* Renault Sandero (2007–)
* Renault Scénic (1996–)
* Renault Sport Spider (1996-1999)
* Renault Talisman (2012–)
* Renault Thalia (1999–)
* Renault Twingo (1992–)
* Renault Twizy (2012-)
* Renault Vel Satis (2001–2009)
* Renault Wind (2010–2012)
* Renault Zoe (2012-)

### Αγώνες πρόκλησης
200px|μικρογραφία|δεξιά|Alpine A110
200px|μικρογραφία|δεξιά|DeZir (2011)
200px|μικρογραφία|δεξιά|Renault Laguna (2005)
200px|μικρογραφία|δεξιά|Renault R-Space (2011)
* Alpine A110-50 (2012)
* Altica (2006)
* Argos (1994)
* Egeus (2005)
* Be Bop (2003)
* Captur (2011)
* Citadines Ludo and Modus (1994)
* DeZir (2010)
* Ellypse (2002)
* Eolab (2014)
* Espace F1 (1995)
* Egeus (2005)
* Fiftie (1996)
* Fluence (2004)
* Fuego Cabriolet (1982)
* Gabbiano (1983)
* Initiale (1995)
* Initiale Paris (2013)
* Kangoo Break'Up (2002)
* Koléos (2000)
* Renault Laguna Roadster (1990)
* Renault Laguna Concept (1990)
* Mégane (1988)
* Nepta (2006)
* Next
* Pangea (1997)
* Project 118 (1965)
* Racoon (1993)
* R-Space (2011)
* Scénic (2007)
* Talisman (2001)
* Twin’Z (2013)
* Vel Satis (2000)
* Vesta II Concept (1987)
* Wind (2004)
* Zo (1998)
* Zoé (2005)
* Zoom (1992)

### Φόρμουλα 1
200px|μικρογραφία|δεξιά|Renault RS01
200px|μικρογραφία|δεξιά|Renault RE60
200px|μικρογραφία|δεξιά|Renault R25
200px|μικρογραφία|δεξιά|Renault R31

## Παραπομπές
Φάλεκ

Ο **Φάλεκ** (εβραϊκά: פֶּלֶג|פָּלֶג, "διαχωρισμός", αγγλική απόδοση: Paleg, Πάλεγκ), αναφερόμενος στη Μετάφραση των Εβδομήκοντα και ως **Φαλέγ**, αναφέρεται στην Εβραϊκή Βίβλο ως ένας από τους γιους του Έβερ, πρόγονος των Ισραηλιτών σύμφωνα με τη Γενεαλογία του Νώε που αναφέρεται στο Βιβλίο της Γενέσεως και στα Χρονικων Α΄. Ο γιος του Φάλεκ ήταν ο Ραγαύ, που γεννήθηκε όταν ο Φάλεκ ήταν 30 χρονών, απέκτησε δε και άλλους γιους και κόρες. Σύμφωνα με την Εβραϊκή Βίβλο ο Φάλεκ έζησε 239 χρόνια.   
  
Στη Μετάφραση των Εβδομήκοντα και κάποιες εκδόσεις Βίβλων που προέρχονται από αυτήν, ο γιος του Ραγαύ γεννήθηκε όταν ο Φάλεκ ήταν 130 χρονών, και ο ίδιος έζησε ως 339 χρονών. Οι σύγχρονες μεταφράσεις στα αγγλικά συνήθως χρησιμοποιούν τα ονόματα και τις χρονολογίες του Μασοριτικού κειμένου (Paleg αντί Phaleg= Φάλεκ, Eber = Έβερ, Reu αντί Ragau = Ραγαύ).    

Το όνομα Peleg είναι κοινό επώνυμο στο Ισραήλ, και είναι και η ρίζα των γραμμάτων για την ιστιοπλοΐα (*lehaflig* להפליג) και την στρατιωτική μισή-τέντα προστασίας (*peleg-ohel* פלג אוהל). Το όνομα Peleg στα Αγγλικά είναι ρυάκι (brook).

## "Και η Γη διεμερίσθη"

Σύμφωνα με το στίχο της Γενέσεως 10:25 , και Χρονικών Α΄ (Παραλειπομένων Α΄) 1:24  ήταν τον καιρό του Φάλεκ που "διεμερίσθη ἡ γῆ" (ο οποίος πήρε το όνομα αυτό ακριβώς επειδή σημαίνει διαχωρισμός). Αυτός ο καιρός θεωρείται ότι ήταν λίγο πριν, κατά τη διάρκεια, ή μετά την πτώση του Πύργου της Βαβέλ. Το νόημα της φράσης συνήθως θεωρείται ότι σημαίνει τον πατριαρχικό διαμοιρασμό της γης, ή ίσως απλά του ανατολικού ημισφαιρίου, μεταξύ των τριών γιων του Νώε για τη μελλοντική χρήση τους, όπως ειδικώς αναφέρεται στο *[[Βιβλίο των Ιωβηλαίων]]*, τον *Ψευδο-Φίλωνα*, στο *Kitab al-Magall* (Κλεμεντιανή φιλολογία), και στον Ιώσηπο, καθώς και σε πολλές πηγές αρχαιοδιφών και μεσαιωνικών πηγών, ακόμα και μέχρι την εποχή του James Ussher (1581-1656), στο έργο του *Χρονικά του Κόσμου*. Μια αναφορά στο *Σύγκρουση του Αδάμ και της Εύας με το Σατανά*, λέει ότι "Στις μέρες του Φάλεκ η γη διεμερίσθη για *δεύτερη φορά* μαπό τους τρεις γιους του Νώε, Σημ, Χαμ και Ιάφεθ —  είχε πριν διαμοιρασθεί πριν μία φορά στους τρεις γιους από τον ίδιο το Νώε.

Το όνομά του περιλαμβάνεται στη γενεαλογία του Ιησού που αναφέρεται στην Καινή Διαθήκη. Η Ορθόδοξη Εκκλησία τον τιμά ως άγιο και εορτάζει τη μνήμη του την Κυριακή προ της Χριστού Γενέσεως, ή Κυριακή των Προπατόρων.  

Πανηγυρίζω καὶ τὸν ἐξ Ἕβερ τόκον.
Ὡς Μωϋσῆς γὰρ φησι, τίκτει τὸν Φάλεκ.

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη